paragraph_text: Tijekom 1940-ih ističe se nastupima u romantičnim melodramama, među kojima su najznačajnije The Constant Nymph (1943.), za koju je nominirana za Oscara, Jane Eyre (1944.) i Letter from an Unknown Woman (1948.), te noiru Ivy (1947.). Tijekom 1950-ih češće glumi u kazalištu i na televiziji i rjeđe na filmu. 1954., postiže uspjeh u broadwayskoj predstavi Tea and Sympathy. 1960-ih nastavlja kazališnu karijeru u nekoliko produkcija, među kojima Private Lives Cactus Flower i The Lion in Winter. Do 1980-ih glumi većinom u tv serijama, te je 1980. nominirana za nagradu Emmy za ulogu u sapunici Ryan's Hope. Napisala je autobiografiju No Bed of Roses, objavljenu 1978.